**ZMLUVA O POSKYTOVANÍ SLUŽIEB**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Zmluva**“)

1. **ZMLUVNÉ STRANY**
2. **Objednávateľ**

Názov spoločnosti: **Odvoz a likvidácia odpadu a.s. v skratke: OLO a.s.**

Sídlo: Ivanská cesta 22. 821 04 Bratislava

Zapísaný: v Obchodnom registri Mestského súdu Bratislava III,

Oddiel: Sa, vložka číslo: 482/B

IČO: 00 681 300

DIČ: 2020318256

IČ DPH: SK2020318256

Zastúpený: Ing. Mgr. Ivan Sokáč, PhD., MBA, predseda predstavenstva

Ing. Marek Horváth, člen predstavenstva

Bankové spojenie: [doplniť]

IBAN: [doplniť]

Kontaktná osoba: [doplniť]

(ďalej len „**Objednávateľ**“)

1. **Poskytovateľ**

Názov spoločnosti: [doplniť]

Sídlo: [doplniť]

Zapísaný: [doplniť]

IČO: [doplniť]

DIČ: [doplniť]

IČ DPH: [doplniť]

Zastúpený: [doplniť]

Bankové spojenie: [doplniť]

IBAN: [doplniť]

Kontaktná osoba: [doplniť]

(ďalej len „**Poskytovateľ**“)

(Objednávateľ a Poskytovateľ ďalej len „**Zmluvné strany**“)

Zmluvné strany sa dohodli na uzatvorení tejto Zmluvy v rozsahu a za podmienok ďalej uvedených a podľa zákona č. 343/2015 z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky „ **Podporné a rozvojové služby k ERP informačnému systému programu Softip Profit Plus** “.

1. **DEFINÍCIE**
2. Na účely tejto Zmluvy, jej dodatkov a príloh budú mať slová a slovné spojenia uvedené v tejto Zmluve nasledovný význam:
3. „**Analýza**“ znamená vypracovanie analýzy Poskytovateľom podľa bodu 3.2.1 časť 1) Prílohy č. 1 Zmluvy;
4. „**Aplikácie**“ znamená softvérové funkčné celky, samostatne spustiteľné (.exe) s ohraničenou a definovanou funkčnosťou popísanou v programovej dokumentácii, ktoré v súhrne tvoria SOFTIP ERP; Môžu byť doplnené/rozšírené o Moduly a/alebo Programové dopracovania. Aplikácie sú identifikovateľné na základe ich výslovného slovného označenia v Prílohe č. 1 Zmluvy a v súlade s touto Zmluvou a jej prílohami;
5. „**Autorský zákon**“ znamená zákon č. 185/2015 Z.z. autorský zákon v znení neskorších predpisov;
6. „**Dôverné informácie**“ znamená všetky skutočnosti, informácie a údaje, ktoré sú uvedené v tejto Zmluve a/alebo ktoré budú uvedené v jej dodatkoch a prílohách a/alebo ktoré sa Zmluvné strany dozvedeli v súvislosti s touto Zmluvou, jej plnením a predzmluvnými rokovaniami s ňou súvisiacimi;
7. „**Elektronická faktúra**“ má význam podľa bodu 6.9 tejto Zmluvy;
8. „**Harmonogram**“ znamená harmonogram Poskytovateľa, ktorý Poskytovateľ vypracuje a zašle na odsúhlasenie Objednávateľovi spolu s cenovou ponukou k Individuálnej objednávke;
9. „**Individuálna** **objednávka**“ znamená písomná objednávka jednej alebo viacerých Nepaušálnych služieb podľa bodu 3.2 Prílohy č. 1 Zmluvy (vrátane k SOFTIP ERP podľa bodu 3.2.1 Prílohy č. 1 Zmluvy a rozšírenie SOFTIP ERP podľa bodu 3.2.2 Prílohy č. 1 Zmluvy), a to vrátane čiastočnej Nepaušálnej služby, spĺňajúca požiadavky podľa tejto Zmluvy;
10. „**kľúčová osoba**“ znamená osobu experta v rámci spoločnosti / organizácie Poskytovateľa (najmä štatutárny orgán, zamestnanec) a/alebo Subdodávateľa:
11. ktorý spĺňa technickú / odbornú spôsobilosť na poskytovanie / výkon Služby Poskytovateľom v zmysle Zmluvy;
12. ktorých zoznam je uvedený v Opise predmetu zákazky;
13. prostredníctvom / použitím ktorého technických / odborných kapacít bude Poskytovateľ poskytovať / vykonávať určité vybrané Služby / činnosti v zmysle Zmluvy; alebo
14. prostredníctvom ktorého bola zo strany Poskytovateľa preukazovaná technická / odborná spôsobilosť počas verejnej súťaže;
15. „**Moduly**“ znamená softvérové funkčné celky, ktoré sú alebo môžu byť súčasťou Aplikácií;
16. „**Nepaušálne služby**“ znamenajú služby poskytované nad rámec Paušálnych služieb podľa bodu 3.2 Prílohy č. 1 Zmluvy, vrátane služieb k aktuálnemu SOFTIP ERP podľa bodu 3.2.1 Prílohy č. 1 Zmluvy a rozšírenia SOFTIP ERP podľa bodu 3.2.2 Prílohy č. 1 Zmluvy;
17. „**Obchodný zákonník**“ znamená zákon č. 513/1991 Zb. Obchodný zákonník v platnom znení;
18. „**Opis predmetu zákazky**“ znamená Opis predmetu zákazky, ktorý tvorí Prílohu č. 1 tejto Zmluvy;
19. „**Paušálne služby**“ znamenajú Základnú podporu a Rozšírenú podporu podľa bodu 3.1 Prílohy č. 1 Zmluvy;
20. „**Požiadavka**“ znamená požiadavka Objednávateľa na servisný zásah Poskytovateľa z dôvodu výskytu udalosti, ktorá nie je súčasťou štandardnej prevádzky a funkčnosti SOFTIP ERP a spôsobuje zmenu kvality poskytovaných Služieb vyžadujúcu riešenie zo strany Poskytovateľa;
21. „**Príslušné právne predpisy**“ znamená všetky aplikovateľné všeobecne záväzné právne a iné predpisy platné na území Slovenskej republiky, a to najmä zákony, podzákonné normy a predpisy a všeobecne záväzné nariadenia miest a obcí, a to v rozsahu, v akom sa tieto uplatňujú, vrátane predpisov práva Európskej únie platných na území Slovenskej republiky;
22. **„Programové dopracovania“** alebo **„Programové úpravy“** sú čiastkové softvérové funkčné celky dodávané podľa osobitných špecifikácií a požiadaviek Objednávateľa uvedených v Prílohe č. 1 Zmluvy. Programové dopracovania sú identifikovateľné buď na základe ich výslovného slovného označenia v Prílohe č. 1 Zmluvy alebo na základe posúdenia povahy požiadavky ako požiadavky na novú/rozšírenú funkčnú súčasť niektorej Aplikácií alebo niektorého z Modulov podľa Prílohy č. 1 Zmluvy a v súlade s touto Zmluvou a jej prílohami;
23. „**Rozšírená podpora**“ znamená poskytovanie služieb Poskytovateľom podľa bodu 3.1.2 Prílohy č. 1 Zmluvy;
24. „**Služby**“ znamená služby Poskytovateľa v rozsahu podľa Prílohy č. 1 Zmluvy a tejto Zmluvy, poskytované v súlade s požiadavkami na komplexné IT riešenie podľa podrobnej technickej špecifikácie a za splnenia podmienok uvedených v Prílohe č. 1 Zmluvy;
25. „**SOFTIP ERP**“ informačný systém vytvorený a podporovaný Poskytovateľom SOFTIP PROFIT Plus kategórie ERP (aplikačné programové vybavenie) implementovaný u Objednávateľa. Ide technické riešenie vo forme softvérového celku postavenom na modulárnom systéme; skladá sa zo vzájomne prepojených Aplikácií a Modulov, dodaných za podmienok a v súlade s osobitnými špecifikáciami a požiadavkami Objednávateľa uvedených v Prílohe č. 1 Zmluvy a v súlade s touto Zmluvou a jej prílohami. Odkazy v tejto Zmluve na „SOFTIP ERP“ sa budú primerane vzťahovať aj na Aplikácie a Moduly, ibaže je z povahy konkrétneho použitia odkazu zrejmé, že sa odkaz na ne nemá vzťahovať.
26. „**Základná podpora**“ znamená servisné služby Poskytovateľa, ktorých cieľom je riešenie vád SOFTIP ERP, nefunkčných častí SOFTIP ERP, nedostatkov, ktoré Objednávateľovi bránia v užívaní SOFTIP ERP, jej Aplikácií a Modulov podľa bodu 3.1.1 Prílohy č. 1 Zmluvy;
27. „**Zákon o DPH**“ znamená zákon č. 222/2004 Z. z. o dani z pridanej hodnoty v znení neskorších predpisov;
28. „**Zákon o verejnom obstarávaní**“ znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
29. **PREDMET ZMLUVY**
    1. Predmetom tejto Zmluvy je záväzok Poskytovateľa poskytovať Objednávateľovi Služby a záväzok Objednávateľa uhrádzať Poskytovateľovi za poskytovanie Služieb cenu dojednanú v tejto Zmluve a poskytovať Poskytovateľovi súčinnosť potrebnú pre poskytovanie Služieb.
    2. Poskytovateľ bude Objednávateľovi na základe tejto Zmluvy poskytovať nasledovné Služby:

### Paušálne služby, ktorými sú:

1. Základná podpora podľa bodu 3.1.1 Prílohy č. 1 Zmluvy, a to:

* Služba Hot line
* Služba Help Desk
* Služba Údržba SOFTIP ERP;
* Licencie SOFTIP ERP

1. Rozšírená podpora podľa bodu 3.1.2 Prílohy č. 1 Zmluvy, a to:

* Služby podpornej projektovej činnosti
* Konzultačné činnosti špecialistov na podporu používateľov Objednávateľa
* Synchronizácia Programových dopracovaní so SOFTIP ERP
* Systémové služby na podporu prevádzky SOFTIP ERP a SOFTIP ERP UAT

### Nepaušálne služby, ktorým sú:

1. Nepaušálne služby k aktuálnemu SOFTIP ERP, a to:

* Analýza dodaných požiadaviek na úpravy SOFTIP ERP a integrácie so SW tretích strán
* Rozvoj/Programové dopracovania SOFTIP ERP na Individuálnu objednávku (zmenové požiadavky)
* Služby nad rámec Rozšírenej podpory:
* Poskytovanie služieb mimo pracovného času (pracovné dni medzi 8:00 hod. a 16:00 hod.)
* Školenia online/on-site podľa špecifikácie uvedenej v Individuálnej objednávke

1. Služby k rozšíreniam SOFTIP ERP
   1. Objednávateľ bude uhrádzať Poskytovateľovi za poskytovanie Služieb dojednanú cenu, a to v súlade s čl. VI. Zmluvy
   2. Objednávateľ sa zaväzuje poskytovať Poskytovateľovi súčinnosť potrebnú pre poskytovanie Služieb a plnenie ďalších záväzkov Poskytovateľa zo Zmluvy, a to najmenej v rozsahu uvedenom v Prílohe č. 4 Zmluvy.
2. **DOBA PLNENIA**

## Paušálne služby sa Poskytovateľ zaväzuje poskytovať priebežne po dobu účinnosti tejto Zmluvy spôsobom podľa tejto Zmluvy.

* 1. Nepaušálne služby sa Poskytovateľ zaväzuje poskytnúť bez zbytočného odkladu odo dňa, kedy si ich poskytnutie Objednávateľ objedná v súlade s touto Zmluvou.
  2. V prípade omeškania Objednávateľa s platením cien alebo ich častí podľa tejto Zmluvy alebo s poskytnutím potrebnej súčinnosti, je Poskytovateľ oprávnený po písomnom upozornení na také omeškanie pozastaviť poskytovanie Služieb podľa tejto Zmluvy, dokiaľ nedôjde zo strany Objednávateľa k náprave. Ak dôjde k zastaveniu poskytovania Služieb podľa tohto odseku, má Poskytovateľ nárok na úhradu účelne vynaložených nákladov, ktoré mu vznikli v súvislosti so zastavením a následným obnovením poskytovania Služieb. Akékoľvek termíny poskytovania Služieb (vrátanie vykonávania opráv, riešení reklamácií, ak sú súčasťou Služieb) sa predlžujú o dobu zastavenia poskytovania Služieb ako aj o ďalšiu primeranú dobu, potrebnú pre opätovné obnovenie poskytovania Služieb Poskytovateľa.

1. **MIESTO PLNENIA**

## Poskytovateľ bude poskytovať Služby v mieste inštalácie uvedenom v Prílohe č. 2 Zmluvy.

## Služby, u ktorých to povaha plnenia umožňuje alebo vyžaduje, bude Poskytovateľ poskytovať vzdialeným prístupom z miesta sídla alebo prevádzky Poskytovateľa alebo z iného vhodného miesta.

1. **CENA ZA POSKYTOVANIE SLUŽIEB A PLATOBNÉ PODMIENKY**

## Zmluvné strany sa dohodli na zmluvnej cene za realizáciu predmetu Zmluvy podľa Prílohy č. 3 Zmluvy.

## Celková cena za poskytnutie Služieb nesmie počas platnosti a účinnosti tejto Zmluvy prekročiť úhrnný maximálny finančný limit vo výške ...... EUR bez DPH.

## V cenách uvedených v Prílohe č. 3 Zmluvy sú obsiahnuté všetky náklady spojené s realizáciou a dodaním predmetu tejto Zmluvy, vrátane dopravných nákladov.

## K cenám za poskytované Služby podľa Prílohy č. 3 Zmluvy bude pripočítaná DPH, ktorej výška sa stanoví podľa Príslušných právnych predpisov.

## Objednávateľ je povinný uhrádzať ceny za poskytované Služby podľa tohto článku Zmluvy na základe faktúr vyhotovených Poskytovateľom.

## Faktúra za Paušálne bude vystavená Poskytovateľom štvrťročne, vždy najskôr v prvý deň prvého mesiaca príslušného štvrťroka, v ktorom sú Paušálne služby poskytované. Ak dôjde k ukončeniu tejto Zmluvy, vzniká nárok na vystavenie faktúry dňom zániku Zmluvy.

## Poskytovateľ má nárok na zaplatenie ceny za Paušálne služby za každý, aj začatý mesiac poskytovania Paušálnych služieb. Ak v priebehu plnenia Zmluvy neboli jednotlivé Paušálne služby vyčerpané v rozsahu špecifikovanom touto Zmluvou, nie je tým dotknutý nárok Poskytovateľa na úhradu ceny za tieto služby v plnej výške.

## Nepaušálne služby bude Poskytovateľ fakturovať podľa riadne vystavenej a potvrdenej Individuálnej objednávky, pričom Poskytovateľ spolu s faktúrami podľa tohto bodu tejto Zmluvy priloží Objednávateľovi podrobný rozpis poskytnutých Nepaušálnych služieb a Individuálne objednávky, na základe ktorých boli predmetné Nepaušálne služby poskytnuté.

## Poskytovateľ podpisom tejto Zmluvy výslovne súhlasí ☐ / nesúhlasí ☐ s osobitnými ustanoveniami o zasielaní faktúry v elektronickej podobe:

### Objednávateľ udeľuje Poskytovateľovi súhlas a oprávnenie v zmysle § 71 ods. 1 písm. b) Zákona o DPH, aby Poskytovateľ vyúčtoval dodanie plnenia faktúrou v elektronickej podobe. Poskytovateľ týmto nadobúda oprávnenie vystavovať Objednávateľovi Elektronickú faktúru za dodanie plnenia a Elektronická faktúra je plnohodnotnou náhradou listinnej faktúry. Odoslaním Elektronickej faktúry už Poskytovateľ nie je povinný Objednávateľovi zasielať faktúry v listinnej podobe, ak nie je v Zmluve stanovené inak. Poskytovateľ Objednávateľovi na základe jeho predchádzajúcej písomnej žiadosti pošle faktúru aj v listinnej podobe. Vierohodnosť pôvodu, neporušenosť obsahu a čitateľnosť faktúry poslanej elektronicky musí byť zabezpečená podľa § 71 ods. 3 Zákona o DPH.

### Poskytovateľ je povinný elektronickú faktúru doručovať Objednávateľovi formou elektronickej pošty, a to na jeho e-mailovú adresu [**faktury@olo.sk**](mailto:faktury@olo.sk). Doručenie Elektronickej faktúry na e-mailovú adresu Objednávateľa považuje za predloženie a doručenie vyúčtovania za dodanie plnenia Objednávateľovi a e-mailová adresa sa popri adrese sídla Objednávateľa považuje za adresu pre zasielanie faktúr.

### Objednávateľ vyhlasuje, že: (i) má prístup k e-mailovej adrese, (ii) nenesie zodpovednosť za akýkoľvek únik informácií z e-mailu Poskytovateľa, (iii) zverejňuje údaje sprístupnené Objednávateľovi v doručenej elektronickej faktúre; v prípade, ak faktúra obsahuje údaje, ktoré sú predmetom obchodného tajomstva, je Poskytovateľ povinný tieto údaje označiť.

### Objednávateľ je povinný vopred písomne oznámiť Poskytovateľovi akúkoľvek zmenu, ktorá by mohla mať vplyv na doručovanie Elektronických faktúr, najmä zmenu e-mailovej adresy.

### Pre vylúčenie pochybností, Elektronická faktúra zaslaná v zmysle tejto Zmluvy sa považuje za doručenú Objednávateľovi v deň nasledujúci po dni preukázateľného odoslania Elektronickej faktúry Objednávateľovi Poskytovateľom prostredníctvom elektronickej pošty na e-mailovú adresu. V prípade, ak nebude možné doručiť Elektronickú faktúru Objednávateľovi na jeho e-mailovú adresu, je Poskytovateľ povinný doručiť Objednávateľovi faktúru v listinnej podobe a informovať o tom Objednávateľa e-mailom alebo telefonicky.

### Zmluvné strany nezodpovedajú za neúplnosť údajov alebo ich poškodenie spôsobné poruchou počas doručovania prostredníctvom siete internet a nezodpovedá za škody vzniknuté z dôvodu nekvalitného pripojenia Strany do siete internet, alebo vzniknuté z dôvodu akejkoľvek nemožnosti Zmluvnej strany pripojiť sa (získať prístup) do siete internet.

## Podkladom pre úhradu ceny podľa tohto článku Zmluvy je faktúra vyhotovená Poskytovateľom, ktorá musí obsahovať náležitosti daňového dokladu podľa Príslušných právnych predpisov.

## Splatnosť riadne vystavených faktúr, t. j. so všetkými daňovými náležitosťami, je dohodnutá na tridsať (30) dní od dátumu riadneho doručenia faktúry Objednávateľovi. Cena sa považuje za zaplatenú dňom jej pripísania na bankový účet Poskytovateľa uvedený vo faktúre.

## Ak faktúra nebude obsahovať stanovené náležitosti podľa Príslušných právnych predpisov, Objednávateľ je oprávnený vrátiť faktúru v lehote piatich (5) pracovných dní od jej obdržania Poskytovateľovi s uvedením chýbajúcich náležitostí alebo nesprávnych údajov. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry Objednávateľovi.

## V prípade uplatnenia zmluvnej pokuty Objednávateľom podľa Opisu predmetu zákazky, Poskytovateľ je povinný uhradiť zmluvnú pokutu Objednávateľovi v lehote do tridsiatich (30) kalendárnych dní od jej uplatnenia Objednávateľom.

## Poskytovateľ je povinný uhradiť zmluvnú pokutu, iba v prípade, keď porušenie povinnosti preukázateľne priamo zavinil. Pre vylúčenie pochybností, za priame zavinenie Poskytovateľa sa považuje aj zavinenie spôsobené subdodávateľom Poskytovateľa.

## Zmluvnú pokutu možno uložiť i popri nároku uplatnenom z vád plnenia a nároku na náhradu škody.

## Zaplatením zmluvnej pokuty Poskytovateľom nie je dotknutý nárok Objednávateľa na náhradu škody presahujúcej zmluvnú pokutu a na odstúpenie od Zmluvy.

## Zaplatenie zmluvnej pokuty alebo náhrady škody nezbavuje Poskytovateľa povinnosti dodať riadne plnenie podľa tejto Zmluvy. To neplatí, ak Objednávateľ v dôsledku omeškania Poskytovateľa využil svoje právo odstúpiť od zmluvy, alebo Zmluva zanikla iným spôsobom.

1. **SPÔSOB POSKYTOVANIA SLUŽIEB**

## Poskytovateľ sa zaväzuje zabezpečiť poskytovanie Služieb tak, aby boli splnené požiadavky Objednávateľa na jednotlivé Služby špecifikované v Prílohe č. 1 Zmluvy. Poskytovateľ garantuje, že bude schopný poskytovať Služby počas celej doby trvania Zmluvy.

## Poskytovateľ bude Objednávateľovi poskytovať Paušálne služby počas pracovných dní v čase od 8:00 hod. do 16:00 hod., a to v rozsahu, spôsobom a za podmienok dojednaných v bode 3.1 Prílohy č. 1 Zmluvy, pričom Paušálne služby Rozšírenej podpory podľa bodu 3.1.2 Prílohy č. 1 Zmluvy bude Poskytovateľ poskytovať odbornými pracovníkmi (špecialistami/kľúčovými osobami) podľa Prílohy č. 6 Zmluvy

## Poskytovateľ bude Objednávateľovi poskytovať Nepaušálne služby v rozsahu, spôsobom a za podmienok dojednaných v bode 3.2 Prílohy č. 1 Zmluvy, a to vždy na základe Individuálnych objednávok Objednávateľa.

## Pre vylúčenie pochybností sa Zmluvné strany dohodli, že Objednávateľ nie je na základe Zmluvy povinný vystavovať Individuálne objednávky. Zmluvné strany sa výslovne dohodli, že Poskytovateľovi v prípade nevystavenia Individuálnej objednávky podľa tejto Zmluvy nevzniká nárok na náhradu škody, ušlý zisk, prípadne iné finančné nároky.

## Poskytovateľ je povinný zabezpečiť pre Objednávateľa poskytovanie Služieb podľa tejto Zmluvy kľúčovými osobami, prostredníctvom ktorých bola zo strany Poskytovateľa preukazovaná technická / odborná spôsobilosť v rámci verejného obstarávania a ktoré získali oprávnenie na výkon Služieb / činností podľa osobitných predpisov, a to z hľadiska počtu, praxe a odbornej kvalifikácie uvedenými v dokumentácií k verejnej súťaži počas celej doby trvania Zmluvy.

## Akékoľvek zmeny kľúčových osôb sú možné iba na základe písomného odsúhlasenia Objednávateľom podľa, pričom sa primerane použije postup podľa bodu 8.5 Zmluvy. Pri zmene kľúčovej osoby nie je potrebné uzatvoriť dodatok ku Zmluve.

1. **ĎALŠIE PRÁVA A POVINNOSTI ZMLUVNÝCH STRÁN**

## Poskytovateľ sa zaväzuje poskytovať Služby podľa Zmluvy riadne, bez právnych a faktických vád, včas a s odbornou starostlivosťou.

## Poskytovateľ bude pri poskytovaní Služieb postupovať v súlade s touto Zmluvou, s Príslušnými právnymi predpismi a s aplikovateľnými vyhláškami, smernicami a štandardmi zaužívanými v príslušnom odbornom odvetví, ako aj s pokynmi a požiadavkami Objednávateľa. Poskytovateľ vyvinie maximálne úsilie na zabezpečenie efektívneho priebehu celého procesu plnenia predmetu Zmluvy.

## Poskytovateľ sa zaväzuje priebežne informovať Objednávateľa o priebehu výkonu Služieb podľa Zmluvy.

## Zmluvné strany sa zaväzujú, že si budú poskytovať potrebnú súčinnosť pri plnení záväzkov z tejto Zmluvy a navzájom sa budú včas informovať o všetkých skutočnostiach potrebných pre ich spoluprácu podľa tejto Zmluvy, najmä vzájomne si oznamovať všetky zmeny a dôležité okolnosti týkajúce sa plnenia Zmluvy a informovať sa o všetkých skutočnostiach, ktoré by mohli ohroziť včasné a riadne plnenie záväzkov Zmluvných strán zo Zmluvy.

## Poskytovateľ je oprávnený poskytovať Služby aj prostredníctvom tretích osôb (subdodávateľov), je však povinný zabezpečiť, aby takí subdodávatelia mali všetky povolenia a oprávnenia na vykonávanie danej činnosti, pričom zodpovednosť za plnenie subdodávateľa nesie Poskytovateľ tak, ako by plnenie vykonával on sám. Poskytovateľ je povinný písomne predložiť Objednávateľovi na schválenie každého subdodávateľa, ktorý by mal realizovať pre Poskytovateľa časť plnenia podľa Zmluvy. V prípade, ak zamieňaný subdodávateľ preukázal v dotknutom verejnom obstarávaní za Poskytovateľa podmienky účasti podľa § 33 alebo 34 zákona o verejnom obstarávaní, je Poskytovateľ povinný súčasne predložiť doklady navrhovaného subdodávateľa, ktorými preukáže splnenie týchto podmienok účasti. Poskytovateľ je povinný bezodkladne oznámiť Objednávateľovi akúkoľvek zmenu identifikačných údajov subdodávateľa. Poskytovateľ nesmie zmeniť subdodávateľa bez písomného súhlasu Objednávateľa. Poskytovateľ požiada o zmenu subdodávateľa minimálne päť (5) pracovných dní vopred. Bez súhlasu Objednávateľa Poskytovateľ nie je oprávnený využiť subdodávateľa na poskytnutie žiadnej časti plnenia. Objednávateľ je povinný písomne sa vyjadriť v lehote desiatich (10) dní odo dňa obdržania písomnej žiadosti Poskytovateľa, či s využitím subdodávateľa súhlasí. Ak sa Objednávateľ k žiadosti Poskytovateľa nevyjadrí v lehote podľa predchádzajúcej vety, má sa za to, že Objednávateľ s využitím subdodávateľa súhlasí. Postačuje, ak Objednávateľ udelí súhlas formou e-mailu.

## Zmluvné strany sa dohodli, že ďalšie práva a povinnosti Zmluvných strán z tejto Zmluvy alebo v súvislosti s ňou, ktoré nie sú v tejto Zmluve priamo upravené, sa budú spravovať Všeobecnými obchodnými podmienkami Poskytovateľa, ktoré tvoria Prílohu č. 5 Zmluvy („VOP“).

1. **OSOBITNÉ USTANOVENIA**

## V prípade, ak v rámci poskytovania Služieb Poskytovateľom Objednávateľovi podľa Zmluvy dôjde k vytvoreniu autorského diela podľa Autorského zákona („Autorské dielo“), Poskytovateľ udeľuje Objednávateľovi bezodplatne nevýhradnú, neobmedzenú (na dobu trvania autorských práv a bez teritoriálneho obmedzenia) licenciu na všetky známe spôsoby použitia Autorského diela tak, aby Objednávateľ bol oprávnený Autorské dielo používať pre vlastnú potrebu, resp. na výkon svojej podnikateľskej činnosti.

## Poskytovateľ vyhlasuje a zodpovedá za to, že k Autorskému dielu je oprávnený udeliť licenciu v rozsahu podľa bodu 9.1 tohto článku Zmluvy, a že mu nie sú známe žiadne práva tretích osôb, ktoré by bránili použitiu Autorského diela alebo jeho časti Objednávateľom v zmysle udelenej licencie. V prípade, že sa toto vyhlásenie Poskytovateľa preukáže ako nepravdivé, alebo v prípade, že si tretia strana vo vzťahu Autorskému dielu uplatní voči Objednávateľovi akýkoľvek nárok, Poskytovateľ je povinný na vlastné náklady takúto právnu vadu odstrániť, najmä, nie však výlučne, vysporiadaním prípadných nárokov tretích strán, reálnym zabezpečením práva na použitie Autorského diela minimálne v rozsahu podľa bodu 9.1 tohto článku Zmluvy Objednávateľom a nahradením Objednávateľovi všetkej škody, ktorá mu v dôsledku uvedeného vznikla.

## Databázy a databázové modely (t.j. logická štruktúra a rozloženie databázy, spôsob ukladania, spravovania a spracúvania údajov, formát tabuliek, vzťahy a tok uložených údajov) vytvorené Poskytovateľom v rámci plnenia Zmluvy výlučne pre potreby Objednávateľa, ako aj databázy a databázové modely sprístupnené Poskytovateľovi Objednávateľom pre účely poskytovania Služieb podľa Zmluvy, vrátane všetkých dát v nich obsiahnutých, sú vlastníctvom Objednávateľa a Objednávateľ k nim vykonáva, resp. bude vykonávať výhradné majetkové práva v zmysle Autorského zákona. V prípade, ak by, bez ohľadu na dôvod, majetkové práva k databázam a/alebo databázovým modelom podľa predchádzajúcej vety vykonával Poskytovateľ, Poskytovateľ sa zaväzuje bez zbytočného odkladu udeliť Objednávateľovi bezodplatnú, výhradnú a vecne, časovo a územne neobmedzenú licenciu podľa § 65 a nasl. Autorského zákona na použitie databáz a databázových modelov alebo ich častí, a to na všetky pri uzatváraní Zmluvy známe spôsoby použitia, a vykonať všetky na to potrebné úkony. Poskytovateľ nie je oprávnený ďalej rozširovať a využívať tieto databázy a databázové modely bez súhlasu Objednávateľa počas, ani po ukončení tejto Zmluvy. Poskytovateľ sa zaväzuje pri ukončení tejto Zmluvy databázy a databázové modely odovzdať Objednávateľovi a vymazať všetky ich kópie a zálohy, ktoré vyhotovil v súvislosti s plnením tejto Zmluvy.

## Zmluvné strany sa dohodli, že po ukončení tejto Zmluvy akýmkoľvek spôsobom sa Poskytovateľ zaväzuje poskytnúť Objednávateľovi súčinnosť v rozsahu nevyhnutnom na zabezpečenie plynulého priebehu prechodu Objednávateľa na nového poskytovateľa pre obdobné služby uvedené v tejto Zmluve, a to podľa nie však výlučne § 15 ods. 2 písm. d) bod 3. zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov (ITVS). Poskytovateľ poskytne súčinnosť podľa predchádzajúcej vety za podmienok dojednaných v bode 11.2 Zmluvy.

1. **ZODPOVEDNOSŤ ZA ŠKODU**

## Každá zo Zmluvných strán nesie zodpovednosť za spôsobenú škodu v súlade s právnymi predpismi a touto Zmluvou. Obe Zmluvné strany sa zaväzujú vyvinúť maximálne úsilie k predchádzaniu škôd a k minimalizácii vzniknutých škôd.

## Žiadna zo Strán nie je zodpovedná za nesplnenie povinností stanovených touto Zmluvou alebo za oneskorenie tohto plnenia, pokiaľ bolo spôsobené okolnosťami vylučujúcimi zodpovednosť (ďalej len „**Vyššia moc**“). Za Vyššiu moc v zmysle tejto Zmluvy sa považujú mimoriadne okolnosti brániace dočasne alebo trvalo splneniu v nej stanovených povinností, pokiaľ nastali po jej uzatvorení nezávisle na vôli povinnej Zmluvnej strany a pokiaľ nemohli byť tieto okolnosti alebo ich následky povinnou Zmluvnou stranou odvrátené ani pri vynaložení všetkého úsilia, ktoré je rozumné v danej situácií požadovať.

## Každá Zmluvná strana sa zaväzujú upozorniť druhú Zmluvnú stranu bez zbytočného odkladu na vzniknuté okolnosti vylučujúce zodpovednosť brániace riadnemu plneniu tejto Zmluvy. Zmluvné strany sa zaväzujú vyvinúť maximálne úsilie k odvráteniu a prekonaniu okolností vylučujúcich zodpovednosť.

1. **TRVANIE ZMLUVY**

## Zmluvné strany sa dohodli, že túto Zmluvu uzatvárajú na dobu určitú , na štyri (4) roky odo dňa nadobudnutia účinnosti Zmluvy alebo do vyčerpania finančného limitu uvedené v bode 6.2, podľa toho ktorá udalosť nastane skôr.

## V prípade požiadavky Objednávateľa v záujme zachovanie kontinuity pri prechode na nového dodávateľa ERP systému po skončení platnosti Zmluvy Poskytovateľ vyhradí kapacity v minimálnom počte 20 človekodní na dodanie konzultačných služieb alebo prípadnej technickej podpory na plynulý prechod Objednávateľa na nový ERP systém na základe Individuálnej objednávky. V prípade potreby väčšieho počtu dní, tieto budú poskytnuté na základe dodatočnej samostatnej objednávky v jednotkovej sadzbe podľa platného cenníka Poskytovateľa v čase požadovanej služby.

## Táto Zmluvy sa končí:

### uplynutím dojednanej doby trvania Zmluvy;

### písomnou dohodou Zmluvných strán o ukončení tejto Zmluvy ku dňu uvedenému v takejto dohode;

### odstúpením od Zmluvy;

### výpoveďou Zmluvy.

## Objednávateľ je oprávnený písomne odstúpiť od tejto Zmluvy z nasledovných dôvodov:

### ak sa Poskytovateľ stane platobne neschopným, alebo ak bol na Poskytovateľa vyhlásený konkurz, Poskytovateľ podal návrh na začatie reštrukturalizačného konania, alebo ak bol návrh na vyhlásenie konkurzu zamietnutý pre nedostatok majetku, alebo ak Poskytovateľ vstúpil do likvidácie;

### z dôvodov uvedených v ustanovení § 19 Zákona o verejnom obstarávaní;

### ak Poskytovateľ závažným spôsobom poruší povinnosti bezpečnosti a ochrany zdravia pri práci, ochrany pred požiarmi, ochrany životného prostredia alebo interné smernice a pokyny Objednávateľa na zaistenie bezpečnosti a nezjedná nápravu ani na základe písomnej výzvy Objednávateľa v dodatočnej lehote, ktorá nebude kratšia ako tridsať (30) dní od doručenia výzvy Poskytovateľovi;

### z iných dôvodov stanovených Obchodným zákonníkom.

## Poskytovateľ je oprávnený písomne odstúpiť od tejto Zmluvy z niektorého z nasledovných dôvodov:

### ak sa Objednávateľ stane platobne neschopným, alebo ak bol na Objednávateľa vyhlásený konkurz, Objednávateľ podal návrh na začatie reštrukturalizačného konania, alebo ak bol návrh na vyhlásenie konkurzu zamietnutý pre nedostatok majetku, alebo ak Objednávateľ vstúpil do likvidácie;

### Objednávateľ je v omeškaní s úhradou ceny za poskytnuté Služby podľa bodu 3.1. tejto Zmluvy po dobu dlhšiu ako pätnásť (15) dní a nezjedná nápravu ani na základe písomnej výzvy Poskytovateľa v dodatočnej lehote, ktorá nebude kratšia ako tridsať (30) dní od doručenia výzvy Objednávateľovi;

### Objednávateľ je v omeškaní s poskytnutím súčinnosti potrebnej na riadne plnenie záväzkov Poskytovateľa zo Zmluvy po dobu dlhšiu ako pätnásť (15) dní a nezjedná nápravu ani na základe písomnej výzvy Poskytovateľa v dodatočnej lehote, ktorá nebude kratšia ako tridsať (30) dní od doručenia výzvy Objednávateľovi;

### z iných dôvodov stanovených Obchodným zákonníkom.

## Odstúpenie je účinné nasledujúci deň po jeho doručení druhej Zmluvnej strane a Zmluva zaniká dňom účinnosti písomného odstúpenia.

## Ktorákoľvek Zmluvná strana je oprávnená túto Zmluvu jednostranne ukončiť písomnou výpoveďou doručenej druhej Zmluvnej strane, a to aj bez uvedenia dôvodu. V takom prípade Zmluva zaniká uplynutím trojmesačnej výpovednej doby, ktorá začína plynúť prvým dňom mesiaca nasledujúceho po doručení výpovede druhej Zmluvnej strane.

## Odstúpenie od Zmluvy ani jej výpoveď nemajú vplyv na plnenie Poskytovateľa, ktoré bolo riadne odovzdané a bolo aj prijaté alebo malo a mohlo byť prijaté pred nadobudnutím účinnosti odstúpenia. Odstúpením ani výpoveďou nie je dotknutý ani nárok Poskytovateľa na zaplatenie ceny za také plnenie podľa tejto Zmluvy.

## Zánikom tejto Zmluvy ďalej nie sú dotknuté:

### ustanovenia článku XII. (Oprávnené osoby), článku XIII. (Doručovanie), článku XIV. (Dôvernosť informácií), článku XV. (Záverečné ustanovenia) a tých ustanovení Zmluvy, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení účinnosti tejto Zmluvy;

### nárok na náhradu škody a zmluvné pokuty spôsobenej porušením a/alebo nesplnením povinností Zmluvnej strany podľa tejto Zmluvy.

1. **OPRÁVNENÉ OSOBY**

## Úkony spojené s plnením tejto Zmluvy sú okrem štatutárnych orgánov oprávnené vykonávať nasledovné osoby:

### za Objednávateľa: [meno], [e-mail], [tel. kontakt]

### za Poskytovateľa: [meno], [e-mail], [tel. kontakt]

## Úkony, ktoré sa dotýkajú platnosti, účinnosti a/alebo obsahu tejto Zmluvy a úkony v súdnom, správnom, rozhodcovskom alebo inom konaní pred orgánmi verejnej moci sú oprávnené vykonávať výlučne štatutárne orgány Zmluvných strán alebo osoby výslovne písomne splnomocnené Zmluvnými stranami.

## Každá Zmluvná strana je povinná bez zbytočného odkladu informovať druhú Zmluvnú stranu o obmedzeniach a/alebo zmenách oprávnenia osôb uvedených v bode 12.1 tohto článku Zmluvy. V prípade týchto zmien nie je potrebné uzatvárať dodatok k Zmluve.

1. **DORUČOVANIE**

## Písomnosti v listinnej podobe týkajúce sa právnych vzťahov založených medzi Zmluvnými stranami touto Zmluvou sa doručujú doporučene prostredníctvom Slovenskej pošty, a.s. alebo iného doručovateľa doručením na adresu Zmluvnej strany uvedenú v záhlaví Zmluvy, ak nie je v tejto Zmluve uvedené inak. Ostatné písomnosti sa doručujú tiež prostredníctvom elektronickej pošty. Každá Zmluvná strana je povinná oznámiť druhej Zmluvnej strane každú zmenu svojho sídla podľa zásad uvedených v tomto článku troch (3) pracovných dní odo dňa zmeny sídla.

## Ak Zmluvná strana neprevezme písomnosť na adrese uvedenej v tejto Zmluve, považuje sa písomnosť po troch (3) dňoch od jej vrátenia odosielateľovi za doručenú, a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.

## V prípade doručovania prostredníctvom elektronickej pošty (e-mailom) sa písomnosť považuje za doručenú buď prijatím potvrdenia druhej Zmluvnej strany o doručení písomnosti alebo v deň nasledujúci po dni jej odoslania.

## Zmluvné strany sa dohodli, že písomnosti obsahujúce právne úkony týkajúce sa ukončenia Zmluvy sa považujú za doručené len v prípade, že je písomnosť doručovaná prostredníctvom Slovenskej pošty, a.s. alebo iného doručovateľa, a to doporučeným doručením písomnosti na adresu Zmluvnej strany uvedenú v záhlaví Zmluvy.

1. **DÔVERNOSŤ INFORMÁCIÍ**

## Obidve Zmluvné strany sú povinné zachovávať mlčanlivosť o Dôverných informáciách, ibaže by z tejto Zmluvy alebo z Príslušných právnych prepisov vyplývalo inak. Záväzok Zmluvných strán obsiahnutý v tomto článku Zmluvy so skončením účinnosti Zmluvy nezaniká.

## Zmluvné strany sa zaväzujú, že Dôverné informácie bez predchádzajúceho písomného súhlasu druhej Zmluvnej strany nevyužijú pre seba a/alebo pre tretie osoby, neposkytnú tretím osobám a ani neumožnia prístup tretích osôb k Dôverným informáciám. Za tretie osoby sa nepokladajú členovia orgánov Zmluvných strán, audítori alebo právni poradcovia Zmluvných strán, ktorí sú ohľadne im sprístupnených informácií viazaní povinnosťou mlčanlivosti na základe Príslušných právnych predpisov.

## Povinnosť zachovávať mlčanlivosť o Dôverných informáciách sa nevzťahuje na:

### informácie, ktoré už sú v deň podpisu tejto Zmluvy verejne známe alebo ktoré je možné už v deň podpisu tejto Zmluvy získať z bežne dostupných informačných prostriedkov;

### informácie, ktoré sa stanú po podpise tejto Zmluvy verejne známymi, alebo ktoré možno po tomto dni získať z bežne dostupných informačných prostriedkov;

### prípady, kedy na základe všeobecne záväzných právnych predpisov alebo na základe povinnosti uloženej postupom podľa Príslušných právnych predpisov musí Strana poskytnúť Dôverné informácie. V takom prípade je dotknutá Zmluvná strana povinná informovať druhú Zmluvnú stranu o vzniku jej povinnosti poskytnúť Dôverné informácie s uvedením rozsahu tejto povinnosti bez zbytočného odkladu;

### použitie potrebných Dôverných informácií v prípadoch súdnych, rozhodcovských, správnych alebo iných konaniach vedených za účelom uplatňovania práv podľa tejto Zmluvy.

## V prípade, ak Objednávateľ poskytne Poskytovateľovi osobné údaje, Zmluvné strany uzatvoria osobitnú zmluvu o spracovaní osobných údajov.

1. **ZÁVEREČNÉ USTANOVENIA**

## Táto Zmluva vzniká dňom jej podpisu oboma Zmluvnými stranami a nadobúda účinnosť dňom nasledujúcim po dni jej zverejnenia podľa osobitného predpisu [zákon č. 211/2000 Z. z. o slobodnom prístupe k informáciám (o slobode informácií) v znení neskorších predpisov] v spojení s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov.

## Túto Zmluvu možno meniť a dopĺňať len písomne, a to na základe dohody Zmluvných strán vyhotovenej vo forme datovaného a číslovaného dodatku k tejto Zmluve podpísaného oboma Zmluvnými stranami, pokiaľ táto Zmluva pre konkrétny prípad nestanovuje inak.

## Poskytovateľ a jeho subdodávatelia sú povinní dodržiavať všetky povinnosti vyplývajúce zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

## Právne pomery touto Zmluvou neupravené sa spravujú ustanoveniami Obchodného zákonníka a iných právnych predpisov platných v Slovenskej republike, s vylúčením akýchkoľvek kolíznych noriem.

## V prípade, že akékoľvek ustanovenie tejto Zmluvy je, alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení Zmluvy, pokiaľ to nevylučuje v zmysle príslušných právnych predpisov samotná povaha takého ustanovenia. Strany sa zaväzujú bez zbytočného odkladu po tom, ako zistia, že niektoré z ustanovení tejto Zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli Zmluvných strán v čase uzatvorenia tejto Zmluvy.

## Prípadné spory a/alebo nezrovnalosti medzi Zmluvnými stranami, ktoré vzniknú na základe tejto Zmluvy alebo v akejkoľvek súvislosti s touto Zmluvou sa budú riešiť v prvom rade mimosúdnou cestou, a to vzájomnými rokovaniami Zmluvných strán vedenými v dobrej viere. Ak sa tieto spory a/alebo nezrovnalosti nepodarí vyriešiť ani po takýchto vzájomných rokovaniach Zmluvných strán, a to najneskôr do tridsiatich (30) dní odo dňa ich začatia, je ktorákoľvek Zmluvná strana oprávnená predložiť tieto spory a/alebo nezrovnalosti medzi Zmluvnými stranami, ktoré vzniknú na základe tejto Zmluvy alebo v akejkoľvek súvislosti s touto Zmluvou na rozhodnutie vecne a miestne príslušnému súdu Slovenskej republiky.

## Poskytovateľ sa zaväzuje zabezpečiť dodržiavanie *„Zásady správania sa v areáli OLO“* zverejnené na webovom sídle Objednávateľa <https://www.olo.sk/zasady-spravania-sa-v-areali-olo/>.

## Žiadna Zmluvná strana nie je oprávnená postúpiť alebo previesť akékoľvek alebo všetky svoje práva alebo povinnosti vyplývajúce zo Zmluvy na tretiu osobu bez predchádzajúceho písomného súhlasu druhej Zmluvnej strany, pričom Objednávateľ je oprávnený previesť svoje práva a povinnosti vyplývajúce z tejto Zmluvy na nástupnícku spoločnosť alebo na spoločnosť, ktorá vznikla odštiepením od Objednávateľa. Pre vylúčenie pochybností Objednávateľ nie je povinný v prípade prevodu práv a povinností z tejto zmluvy žiadať o súhlas Poskytovateľa, ak tieto práva a povinnosti prevádza na nástupnícku spoločnosť alebo na spoločnosť, ktorá vznikla odštiepením zo spoločnosti Objednávateľa.

## Neoddeliteľnou súčasťou Zmluvy sú nasledujúce prílohy:

Príloha č. 1 – Opis predmetu zákazky;

Príloha č. 2 – Špecifikácia SOFTIP ERP;

Príloha č. 3 – Cena;

Príloha č. 4 – Minimálny rozsah súčinnosti Objednávateľa

Príloha č. 5 – Všeobecné obchodné podmienky Poskytovateľa

Príloha č. 6 – Zoznam kľúčový osôb

## Zmluvné strany sa dohodli, že v prípade akéhokoľvek rozporu alebo rozdielu medzi ustanoveniami tejto Zmluvy a jej príloh sa uplatní nasledovný výklad:

### v prípade rozporu medzi textom Zmluvy a jej príloh má prednosť text Zmluvy;

### v prípade rozporu medzi textom VOP a textom ostatných príloh Zmluvy má prednosť text ostatných príloh Zmluvy.

## Táto Zmluva je vyhotovená v štyroch (4) rovnopisoch, z ktorých každá Strana obdrží dva (2) rovnopisy.

## Poskytovateľ je povinný do siedmich (7) dní odo dňa podpísania Zmluvy podpísať a doručiť do sídla Objednávateľa Antikorupčnú doložku zverejnenú na web stránke Objednávateľa: <https://www.olo.sk/profil-spolocnosti/integrovany-manazersky-system/>.

## Objednávateľ ako prevádzkovateľ osobných údajov týmto informuje Poskytovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy podľa čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Objednávateľa právo žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;

### Dotknutá osoba je oprávnená podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle Objednávateľa („**Informácie o ochrane osobných údajov**“).

## Poskytovateľ podpisom Zmluvy potvrdzuje:

### správnosť a pravdivosť osobných údajov, ktoré sa ho týkajú a sú uvedené v tejto Zmluve;

### že mu boli poskytnuté Informácie o ochrane osobných údajov;

### v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Objednávateľovi v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).

## Zmluvné strany vyhlasujú, že si túto Zmluvu pozorne prečítali, jej obsahu porozumeli a ten predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v tejto Zmluve Zmluvné strany považujú za určité a zrozumiteľné, vyjadrené nie v tiesni a nie za nápadne nevýhodných podmienok. Zmluvným stranám nie je známa žiadna okolnosť, ktorá by spôsobovala neplatnosť niektorého z ustanovení tejto Zmluvy. Zmluvné strany na znak svojho súhlasu s obsahom tejto Zmluvy túto Zmluvu podpísali.

|  |  |
| --- | --- |
| V ........................... dňa ............................ | V ........................... dňa ............................ |
| **Za Objednávateľa:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Za Poskytovateľa:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s**. **v skratke OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |

**Príloha č.1 – Opis predmetu zákazky**

**Príloha č.2 – Špecifikácia SOFTIP ERP**

Špecifikácia SOFTIP ERP – základná funkčnosť

|  |  |  |  |  |  |  |  |
| --- | --- | --- | --- | --- | --- | --- | --- |
| Identifikácia používateľa pre licenčný súbor | Miesto inštalácie | Rozsah licencie SOFTIP PROFIT PLUS | | | | | |
| Názov sekcie | | | Názov APV | Počet licencií | Doplňujúce informácie: |
| **Odvoz a likvidácia odpadu a.s.  v skratke: OLO a.s.**  so sídlom Ivanská cesta 22  821 04 Bratislava | | Serverovské licencie | Správa informačného systému | | Administrátor (ADM) | 1 |  |
| Číselníky (CIS) | 1 |
| Centrál (CEN) | 1 |
| Riadenie ekonomických informácií | | Účtovníctvo (UCT) | 1 |  |
| Financovanie (FIN) | 1 |
| Saldokonto (SAL) | 1 |
| Pokladňa (POK) | 1 |
| Dodávatelia (DOD) | 1 |
| DPH | 1 |
| Investičný majetok (IMA) | 1 |
| Drobný majetok (DIM) | 1 |
| Inventarizácia majetku (INV) | 1 |
| Prepojenie fiškálnej tlačiarne (PFT) | 1 |
| Riadenie logistických informácií | | Sklad (SKL) | 1 |  |
| Fakturácia (FAK) | 1 |
| Dodacie listy (DOL) | 1 |
| Odberateľské objednávky (OBO) | 1 |
| Periodické faktúry (PFA) | 1 |
| Doprava vrátane nákladnej dopravy DOP (NDO)) | 1 | s licenciou pre 90 strojov |
| SOFTIP Human Resources | | Mzdy a personalistika, dochádzková karta (PAM) | 1 | počet  pracovníkov: 700 |
| Ochranné pracovné prostriedky (OPP) | 1 |
| Používateľské licencie | Konkurenčný používateľ | | | 39 |  |
| Read-only používateľ | | | 0 |  |
| Manažérske prehľady nad SOFTIP PROFIT PLUS – MPP2 – Oblasť Ekonomika, PAM, Majetky | | | 15 |  |
| APPROVAL PROFIT (1 firma) | | | | | | 55 užívateľov | |
| SOFTIP HAPPY HR- nadstavbová aplikácia k SW SOFTIP PROFIT PLUS, sekcia SOFTIP Human Resources | | | | Moduly: Administrácia HR (ADM), Organizačná štruktúra (ORG) – pre 700 zamestnancov, Vzdelávanie (TNG), Plán vzdelávania (TNG-P) – pre 700 zamestnancov, Hodnotenie (EVA) – pre 700 zamestnancov, Bonusy (BON) – pre 700 zamestnancov, Happy people (PIP) – Personálny portál pre 700 zamestnancov  Prepojenie RON s ORG | | | |
| Inventúry majetku ANDROID k modulu MAJETOK SOFTIP PROFIT | | | | 1 server licencia, 1 licencia na zariadenie/mobilná aplikácia - 1 samostatné zariadenie | | | |
| SOFTIP PROFIT Plus – modul Upomienkovač | | | | | | 1 | |
| EZO – evidencia zmlúv a objednávok s Workflow | | | | | | 1 | |

Programové dopracovania rozšírenej funkčnosti ERP SOFTIP

|  |
| --- |
| **Zoznam programových dopracovaní a popis rozšírenej funkčnosti ERP SOFTIP;  zahrnuté do poskytovania rozšírenej podpory** |
| APPO - Vrátenie neschválených dokladov po skončení neprítomnosti |
| OBO - kontrola na finančný limit a platnosť zmluvy |
| OBO - Číselník Periodicita odvozov |
| OBO - Evidencia stanovíšť |
| DOD - Prepojenie s dvoma nadstavbovými modulmi Approval (schvaľovanie DF) a EZO (sledovanie plnenia zmlúv a objednávok). |
| SKL – Úložné miesta, inventúra úložných miest |
| EZO- Rozšírenie a programové úpravy SOFTIP EZO |
| FAK- Úpravy v periodickej fakturácii |
| SAL- Upomienkovač - dopracovanie procesu upomínania vystavených a  nezaplatených predfaktúr |
| DOP - Evidencia kontajnerov |
| DOP - Fakturácia veľkokapacitného rozvozu, Separovaného zberu a Zapožičania vozidla (podľa zaevidovaných výkonov na vozidlá) |
| DOP -Rozšírenie číselníka druhov odpadov v aplikácii Profit |
| DOP - Hromadná fakturácia výkonov dopravy |
| DOP - Dopracovanie: štvrtý závozník + sadzby, diéty, denný záznam |
| DOP - Upravené formuláre pre zadávanie výkonov |
| Zákaznícke úpravy HAPPY HR modul Bonusy (BON), modul Hodnotenie (EVA) – dopracovania funkčnosti |

**Príloha č.3 –** Cena

**Príloha č.4 –** Minimálny rozsah súčinnosti Objednávateľa

Pre riadne poskytovanie služieb je potrebná dobre fungujúca súčinnosť zo strany Objednávateľa, ktorá spočíva najmä v nasledujúcich činnostiach Objednávateľa:

1. Objednávateľ sa zaväzuje poskytnúť Poskytovateľovi na svoje náklady súčinnosť potrebnú pre riadne a včasné poskytovanie služieb podľa tejto Zmluvy, a to najmenej v rozsahu stanovenom touto Zmluvou.
2. Objednávateľ najmä poskytne Poskytovateľovi informácie o vadách, potrebné k riadnemu poskytovaniu služieb podľa tejto Zmluvy, spočívajúce najmä v popise vady a spôsobe, ktorým sa vada prejavuje, ako aj inými špecifikáciami, ktoré sú nevyhnutné pre identifikáciu a odstránenie vád, pokiaľ si Poskytovateľ takúto ďalšiu špecifikáciu vyžiada.
3. Objednávateľ poskytne Poskytovateľovi aj akékoľvek ďalšie informácie potrebné k riadnemu poskytovaniu služieb podľa tejto Zmluvy.
4. Objednávateľ je povinný plniť riadne a včas svoje záväzky, ktoré mu vyplývajú z tejto Zmluvy, najmä záväzky týkajúce sa odovzdávania a preberania výsledkov poskytovania služieb údržby a podpory.
5. Objednávateľ sa zaväzuje zaistiť na svoj náklad všetky potrebné predpoklady pre riadne poskytovanie služieb Poskytovateľom, a to najmä pracovné miesto pre prácu tímu Poskytovateľa, pokiaľ je pre plnenie podľa Zmluvy potrebné.
6. Objednávateľ zaistí potrebnú súčinnosť svojich pracovníkov s potrebnou kvalifikáciou a skúsenosťami v dostatočnom počte.
7. Objednávateľ umožní Poskytovateľovi a jeho pracovníkom plný prístup k vlastnému programovému vybaveniu a k automatizovanému i neautomatizovanému informačnému systému v rozsahu nevyhnutnom pre riadne plnenie zmluvných záväzkov Poskytovateľa.
8. Objednávateľ sa zaväzuje zaistiť súčinnosť tretích osôb – externých partnerov ako aj ďalších poskytovateľov Objednávateľa, ak je to potrebné pre riadne plnenie záväzkov Poskytovateľa podľa tejto Zmluvy.
9. Objednávateľ sa zaväzuje poskytnúť súčinnosť podľa tejto Zmluvy aj subposkytovateľom Poskytovateľa.
10. Pokiaľ bude súčasťou plnenia podľa tejto Zmluvy taktiež realizácia väzieb na aplikácie tretích strán, zaistí Objednávateľ na svoje náklady s poskytovateľmi týchto systémov koordináciu potrebnú pre splnenie predmetnej časti plnenia.

**Príloha č. 5 – Všeobecné obchodné podmienky Poskytovateľa**

**Príloha č. 6 – Zoznam kľúčový osôb**

|  |  |  |  |
| --- | --- | --- | --- |
| Aplikácia/Oblasť služieb | Popis služby | Minimálna požadovaná úroveň štandardov:  § 34 ods. 1 písm. g) ZVO | Meno alokovaného Odborného pracovníka/ Špecialistu |
| Expert č.1 Projektový manažér zodpovedný za rozvoj | Koordinácia požiadaviek Objednávateľa a interných kapacít Poskytovateľa na zabezpečenie implementácie jednotlivých požiadaviek v rámci individuálnych objednávok.  Komunikácia prebieha operatívne, mailom/telefonicky alebo pomocou ticketovacieho nástroja | 1. minimálne 5 rokov odbornej praxe v riadení projektov v oblasti poskytovania služieb pre projekty v  oblasti informačných technológií-uvedené preukazuje v zozname zamestnaní v životopise; Projektový  manažér preukáže praktické skúsenosti v štruktúrovanom profesijnom životopise vo forme zoznamu  minimálne 3 projektov v oblasti implementácie softvérových riešení,  2. platný certifikát (napr. PRINCE 2 Practitioner, IPMA B, PMI, PMP alebo obdobný certifikát) na odbornú  spôsobilosť pre riadenie projektov alebo ekvivalent daného certifikátu vydaný medzinárodne uznávanou  akreditovanou (certifikovanou) autoritou |  |
| Expert č.2 Systémový architekt | Osoba zodpovedná za stanovenie dizajnu a formy softvérového riešenia a za implementáciu podnikových procesov do tohto riešenia | minimálne 5 rokov odbornej praxe zameranej na analýzu, návrh a implementáciu dizajnu a formy informačných  systémov  Systémový architekt preukáže praktické  skúsenosti v štruktúrovanom profesijnom životopise vo forme zoznamu minimálne troch projektov,  zameraných na analýzu, návrh a implementáciu dizajnu a formy informačných systémov |  |
| Expert č. 3 Databázový developer | Osoba zodpovedná za vývoj a implementáciou databáz, dátových skladov, dátových modelov, dopytov, procedúr a funkcií pre softvérové riešenia | minimálne 5 rokov odbornej praxe v oblasti programovania, vývoja a implementácie databáz, dátových skladov, dátových modelov, dopytov, procedúr a funkcií pre softvérové riešenia  Preukazuje sa predložením životopisu s potrebným rozsahom informácií (detaile o pracovnej činnosti na danej pracovnej pozícií) |  |
| Expert č.4 Developer integračných rozhraní | Osoba zodpovedná za vývoj a implementáciou Statefull a Stateless integračných rozhraní softvérových riešení za účelom manažmentu prenosu údajov medzi softvérovými riešeniami ERP systému aj softvérovými riešeniami tretích strán | minimálne 5 rokov odbornej praxe v oblasti programovania, vývoja a implementácie Statefull a Stateless integračných rozhraní softvérových riešení za účelom manažmentu prenosu údajov medzi softvérovými riešeniami aj tretích strán  Preukazuje sa predložením životopisu s potrebným rozsahom informácií (detaile o pracovnej činnosti na danej pracovnej pozícií ) |  |
| Expert ć,5 Konzultant Ekonomika) | Špecialista/ Konzultant pre ekonomické moduly ERP systému, zodpovedný za analýzu a optimalizáciu finančných procesov v rámci organizácie, jeho kompetencie zahŕňajú hlboké porozumenie finančného účtovníctva, riadenia nákladov a rozpočtovania; zodpovednosť za konfiguráciu a prispôsobovanie ERP systémov tak, aby vyhovovali špecifickým potrebám podniku; poskytovanie školení a podpory používateľom, zabezpečujúc efektívne využívanie systému; riešenie problémov, udržiavanie integrity systému a sledovanie najnovších trendov v odvetví a aktualizácií ERP softvérov. | Min. 7 rokov (84 mesiacov) praxe na pozícií Špecialista/ Konzultant pre ekonomické moduly ERP systému  Preukazuje sa predložením životopisu s potrebným rozsahom informácií (detaile o pracovnej činnosti na danej pracovnej pozícií) |  |
| Expert č.6 Konzultant Logistika | Špecialista/ Konzultant pre logistický/é moduly ERP systému, zodpovedný za analýzu a optimalizáciu logistických procesov v rámci organizácie, jeho kompetencie zahŕňajú hlboké porozumenie prepojenia logistiky, skladov, dodacích listov, výroby na nákup a odberateľské vzťahy, riadenia nákladov a rozpočtovania v tejto oblasti; zodpovednosť za konfiguráciu a prispôsobovanie ERP systémov tak, aby vyhovovali špecifickým potrebám podniku; poskytovanie školení a podpory používateľom, zabezpečujúc efektívne využívanie systému; riešenie problémov, udržiavanie integrity systému a sledovanie najnovších trendov v odvetví a aktualizácií ERP softvérov | Min. 7 rokov (84 mesiacov) praxe na pozícií Špecialista/ Konzultant pre logistický/é moduly ERP systému  Preukazuje sa predložením životopisu s potrebným rozsahom informácií (detaile o pracovnej činnosti na danej pracovnej pozícií |  |
| Expert č.7 Konzultant HAPPY HR | Špecialista/ Konzultant pre oblasť vzdelávania a hodnotenia zamestnancov. Zodpovedný za analýzu a optimalizáciu procesov v oblasti vzdelávania a hodnotenia v ERP systéme v/pre spoločnostiach s 500+ zamestnancami. Jeho kompetencie zahŕňajú hlboké porozumenie problematiky, súvisiacich zákonných noriem a ich prepojenia a konfigurácie v ERP systéme, tak aby vyhovovali špecifickým potrebám podniku; poskytovanie školení a podpory používateľom, zabezpečujúc efektívne využívanie systému; riešenie problémov, udržiavanie integrity systému a sledovanie najnovších trendov v odvetví a aktualizácií ERP softvérov | Min. 5 rokov (60 mesiacov) praxe Špecialista/ Konzultant pre oblasť vzdelávania a hodnotenia zamestnancov Preukazuje sa predložením životopisu s potrebným rozsahom informácií (detaile o pracovnej činnosti na danej pracovnej pozícií |  |

V prípade potreby zmeny alokovaných personálnych kapacít zo Strany Poskytovateľa je Poskytovateľ povinný požiadať Objednávateľa o akceptovanie danej zmeny. Objednávateľ si vyhradzuje právo na takzvanú skúšobnú dobu nového Špecialistu (Pracovníka) pri riešení Požiadaviek Objednávateľa a v prípade nespokojnosti má Objednávateľ právo požiadať Poskytovateľa o výmenu Špecialistu (Pracovníka) s ktorého službami Objednávateľ nebol spokojný. Poskytovateľ najneskôr do 3 pracovných dní od obdržania žiadosti Objednávateľa o výmenu špecialistu zašle návrh mien aspoň 2 Pracovníkov spolu s ich aktuálnym pracovným životopisov/zoznamom pracovných skúseností. Objednávateľ si následne vyberie nového Špecialistu (Pracovníka) zodpovedného za konkrétny modul.